section_heading: Azimut - visina dvoosni tragači
paragraph_text: Azimut - visina dvoosni tragač ima primarnu os (azimutalna os) okomitu na tlo. Sekundarna os (elevacijska os) obično je okomita na primarnu os. Taj tragač funkcionira slično kao i vršno - nagnuti tragač, ali se razlikuje po okretanju reda panela kod svakodnevnog praćenja. Umjesto rotacije reda panela oko vrha stupa, ovaj sustav može koristiti veliki prsten montiran na tlu s redom panela montiranih na niz valjaka. Glavna prednost ovakve izvedbe je što je težina reda raspoređena duž dijela prstena, za razliku od vršno - nagnutog dvoosnog tragača gdje je opterećenje u jednoj točki stupa. Time je omogućeno da azimut - visina dvoosni tragač može podnositi puno veće težine redova panela. Za razliku od vršno - nagnutog dvoosnog tragača ovaj sustav ne može biti smješten na udaljenosti manjoj od promjera prstena, čime se smanjuje gustoća sustava što je pozitivno s obzirom na međusobno sjenčanje.